Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 629/11/8802	Košice I, 11.2.2015
EEČ : 2-63-54-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v Košiciach a inde si v období od 17.04.2008 až do 23.11.2009 pravidelne neplnil vyživovaciu povinnosť voči synovi XXXXX, nar. XXXXX, a to aj napriek tomu, že uvedená povinnosť mu vyplýva zo Zákona o rodine č. 36/2005 Z.z. a táto mu bola určená rozsudkom Okresného súdu XXXXX I sp.zn. XXXXX zo dňa XXXXX, ktorý nadobudol právoplatnosť dňa XXXXX platiť výživné na syna vo výške 702,- Sk (23,3 EUR) vždy k 15. dňu v mesiaci vopred na účet ústavu, v ktorom bude dieťa umiestnené, čím týmto konaním vznikol za obdobie od 17.04.2008 do 05.11.2009 pre XXXXX, ul. XXXXX na výživnom dlh vo výške 434,03 EUR a  od 06.11.2009 do 23.11.2009 pre plnoletého syna XXXXX dlh vo výške 15,2 EUR,

lebo zanikla trestnosť činu

Odôvodnenie:
	Uznesením vyšetrovateľa OR PZ v Košiciach, ÚJaKP, OJP, XXXXX sp. zn. ČVS:ORP-XXXXX-OJP-KE-XXXXX z XXXXX bolo začaté trestné stíhanie a uznesením zo dňa XXXXX vznesené obvinenie XXXXX a XXXXX  pre prečin zanedbania povinnej výživy podľa § 207 ods. 1, ods. 3 písm. b) Trestného zákona  na tom skutkovom základe, že 

-	v Košiciach ani  inde si v období od 17.04.2008 až doposiaľ pravidelne neplnia vyživovaciu povinnosť na svojho syna XXXXX, nar. XXXXX, trvalo bytom XXXXX, okres XXXXX - XXXXX a to aj napriek tomu, že táto povinnosť im vyplýva zo Zákona o rodine č. 36/2005 Z.z. a je upravená rozsudkom Okresného súdu XXXXX I sp.zn. XXXXX, ktorý zaväzuje oboch rodičov prispievať na výživu dieťaťa sumou po 702,- Sk (23,3 EUR) mesačne vždy k 15. dňu v mesiaci vopred ústavu, v ktorom bude dieťa umiestnené, čím takto vznikol za obdobie od 17.04.2008 do 05.11.2009 pre XXXXX, ul. XXXXX na výživnom dlh vo výške 868,06 EUR a  od 06.11.2009 až doposiaľ pre poškodeného XXXXX dlh vo výške 225,4 EUR.

Uznesením vyšetrovateľa Okresného riaditeľstva PZ v Košiciach, Odbor kriminálnej polície zo dňa 11.10.2011 bola trestná vec obvineného XXXXX podľa § 21 ods. 1 Tr. poriadku vylúčená na samostatné konanie a ďalej bola vedená pod sp. zn. ČVS:ORP-XXXXX-OVK-KE-2011. 

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h) Trestného poriadku, keďže obvinený dlžné výživné uhradil v celom rozsahu.

Preskúmaním vyšetrovacieho spisu bolo preukázané, že návrh vyšetrovateľa PZ je dôvodný. 

Vykonaným vyšetrovaním bola na základe výpovedí svedkov a listinných dôkazov ohraničená doba neplnenia vyživovacej povinnosti obvineným, ako aj výška dlžného výživného tak, ako to vyplýva zo skutku predmetného uznesenia. 

Obvinený XXXXX listom zo dňa 05.10.2010 potvrdil vyšetrovateľovi PZ, že časť dlžnej sumy pre XXXXX uhradil formou poukážky XXXXX a to dňa 04.10.2010 vo výške 160 EUR. Uvedenú skutočnosť vo svojej výpovedi zo dňa 21.10.2011 potvrdila aj poškodená XXXXX. Dňa 05.10.2014 písomne listom informoval obvinený vyšetrovateľa PZ o zaslaní zvyšnej časti výživného vo výške 275 EUR na účet XXXXX a vyrovnaní dlhu voči synovi XXXXX. Dňa 03.11.2014 poškodený XXXXX, splnomocnený zastupovať XXXXX v zápisnici o výsluchu potvrdil, že výchovný ústav prijal platbu v uvedenej výške, čím si obvinený splnil svoj dlh voči ústavu. Syn obvineného XXXXX listom zo dňa 14.11.2014 vyšetrovateľovi PZ oznámil, že s obvineným je finančne vysporiadaný a voči nemu nemá žiadne požiadavky. 

Z uvedeného teda vyplýva, že celá dlžná suma na výživnom bola obvineným v priebehu prípravného konania uhradená.

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Poučenie: Proti tomuto uzneseniu je prípustná sťažnosť, ktorú možno podať do    troch dní od jeho oznámenia na tunajšiu prokuratúru, o ktorej rozhodne Krajská prokuratúra v Košiciach.
Sťažnosť má odkladný účinok. 

JUDr. Dagmar Vargová
prokurátorka